CELEX: 62016TN0734
Language: mt
Date: 2016-10-19 00:00:00
Title: Kawża T-734/16: Rikors ippreżentat fid-19 ta’ Ottubru 2016 – Argyraki vs Il-Kummissjoni

12.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 462/36
            
         Rikors ippreżentat fid-19 ta’ Ottubru 2016 – Argyraki vs Il-Kummissjoni
   (Kawża T-734/16)
   (2016/C 462/47)
   Lingwa tal-kawża: il-Franċiż
   
      Partijiet
   
   
      Rikorrenti: Vassilia Argyraki (Brussell, il-Belġju) (rappreżentant: S. Pappas, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Uffiċċju tal-Amministrazzjoni u l-Ħlas tal-Intitolamenti Individwali (PMO) tad-29 ta’ Jannar 2016
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv, dwar it-tieni perijodu fejn ir-rikorrenti eżerċitat il-funzjoni ta’ membru tal-persunal awżiljarju, li skontu d-deċiżjoni kkontestata hija bbażata fuq bażi legali ineżistenti, peress li la l-Konklużjoni tal-Kummissjoni 229/04, tas-7 ta’ April 2004, la l-Artikolu 4(1) tal-Anness VIII tar-Regolamenti tal-Persunal tal-Unjoni Ewropea, u lanqas il-ġurisprudenza ma jipprevedu l-kundizzjoni dwar il-bdil ta’ istituzzjoni. Konsegwentement, din il-parti tal-att ikkontestat hija illegali u għandha tiġi annullata.
            
         
               2.
            
            
               It-tieni motiv, dwar l-ewwel perijodu fejn ir-rikorrenti eżerċitat il-funzjoni ta’ membru tal-persunal awżiljarju, li skontu l-kundizzjoni applikata mid-deċiżjoni kkontestata, jiġifieri n-nuqqas ta’ interruzzjoni tas-servizz għal iktar minn sena, u prevista mill-Konklużjoni 229/04 idderogat mill-Artikolu 4 (1) tal-Anness VIII tar-Regolamenti tal-Persunal, kif interpretat mill-ġurisprudenza. Konsegwentement, din il-parti tal-att ikkontestat hija illegali u għandha tiġi annullata.